Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: hátra. Adó-, társadalombiztosítási csalás [a Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 190

7. A költségvetési szervek ellenõrzése A tankönyv záró fejezetébõl a költségvetési szervek, a költségvetési végrehajtás ellenõrzésével, monitoringjával kapcsolatos ismeretekre tesznek szert a vizsgázók. Ennek keretében a fejezet szól az ellenõrzés jogszerûségi és célszerûségi tartalmáról, a számvevõszéki ellenõrzésrõl, a költségvetési ellenõrzés három fajtájáról, továbbá a helyi önkormányzati költségvetési szférát illetõen jelentkezõ speciális ellenõrzési tudnivalókról. Függelék: Államháztartási-költségvetési fogalomtár E rész segítséget kíván nyújtani azoknak a vizsgázóknak, akik számára — közgazdasági-jogi elõképzettség híján — nehezebben értelmezhetõk a tananyagban elõforduló egyes szakkifejezések: pl. GDP, GNP, fizetési mérleg. Tananyag A tananyagot a Magyar Közigazgatási Intézet által kiadott „Általános közigazgatási ismeretek” címû jegyzet foglalja magában. Ajánlott irodalom és jogszabályok Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõ ismereteket akarnak szerezni, a következõ publikációkat és jogszabályokat ajánljuk figyelmébe: Földes Gábor (szerk.): Pénzügyi jog — egyetemi tankönyv, Osiris Kiadó, 2001.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes